Պետեր Բորնեմիսա

Պետեր Բորնեմիսա (հունգարերեն՝ Péter Bornemisza, ), հունգարացի լյութերական եպիսկոպոս, քարոզիչ, թատերագիր, հրապարակագիր, մանկավարժ (նրան աշակերտել է նաև հունգարական Վերածնության դարաշրջանի խոշորագույն բանաստեղծ Բալինտ Բալաշին)։

Պետեր Բորնեմիսան ծագումով ազնվական ընտանիքից էր։ Վեց տարեկան էր, երբ կորցրեց հորը. վերջինիս սպանել էին թուրքերը։ Այդուհանդերձ՝ մայրը կարողացել է զավակին լավ կրթություն տալ։ Կրակովի Յագելոնյան համալսարանում ուսանելու ժամանակ անգլիացի մի դասախոս-գիտնական առաջին անգամ հետաքրքրություն է առաջացրել նրա մեջ բողոքականության նկատմամբ։ Ավելի ուշ՝ համբավավոր լյութերական Ֆիլիպ Մելանքտոնի դասախոսությունները (Վիտենբերգի համալսարանում) և աշխատություններն են խոր ազդեցություն գործել նրա վրա։ Բորնեմիսան բողոքական գրականություն է հրատարակել, հայրենի երկրում զբաղվել բողոքականության քարոզչությամբ։ Քարոզչական, հրապակագրական աշխատանքներով չբավարարվելով՝ նա հեղինակել է նաև մի նշանակալի գեղարվեստական երկ՝ Magyar Elektra («Հունգարական Էլեքտրան») թատերգությունը։

Հունգարացի կոմպոզիտոր Դյորդ Կուրտագը «Պետեր Բորնեմիսայի ասույթները» խորագրով մի ծավալուն երաժշտական երկ է ստեղծել, որտեղ օգտագործել է Բորնեմիսայի քարոզների համառռոտած տեքստերը։

Հունգարիայում լույս է ընծայվել Պետեր Բորնեմիսայի երկերի հիհգհատորյակը։

Ծանոթագրություններ 

Կրակովի համալսարանի շրջանավարտներ
Հունգարացի դրամատուրգներ
Հունգարացի գրողներ
Հունգարացի աստվածաբաններ
Հունգարացի թատերագիրներ
Հունգարացի մանկավարժներ